kardosdrur/scandi-wiki huggingface dataset:
Sonja Sabinsky

Sonja Sabinsky (tidligere Sonja Bjørn-Bentzen) (født 14. december 1954 i Kolding) er en dansk journalist, forfatter og skuespiller.

Hun er datter af isoleringsmester Anker Bentzen og medhjælpende hustru Edith Bentzen. 
Hun blev uddannet på Odense Teaters Skuespillerskole 1981 og har siden arbejdet som skuespiller på Aalborg Teater, Odense Teater, Børneteatret Skægspire og Vintapperteatret 1981-1988.
Hun er endvidere uddannet journalist ved Danmarks Journalisthøjskole 1994.
Har produceret minidokumentaren Haven om ekspropriation i forbindelse med etableringen af Øresundsforbindelsen. Vist på TV2 1993.
Producer af radiodokumentaren Kvinde, min – om jalousidrab på DRs P1 i 1994.
Hun er forfatter til interviewbogen Sammen – om kærlighed, der lykkes (Lindhardt og Ringhof 2000), romanen Sover du? (Lindhardt og Ringhof 2002) og Amnesiaskyggen (Books on Demand 2021. 

Siden 1994 har hun været skribent på Dagbladenes Bureau – med kultur som væsentligste stofområde.

Eksterne henvisninger 
 

Romanforfattere fra Danmark
Personer fra Kolding
Dansksprogede forfattere fra Danmark
Liberec (region)

Regionen Liberec (Tjekkisk: Liberecký kraj) er en administrativ region i Tjekkiet, som ligger i den nordlige del af det historiske Bøhmen. Regionen er navngivet efter sit administrative center Liberec.
Regionen har en udstækning mellem nord og syd på mellem 28 – 56 km, og fra vest til øst på op til 86 km. Der er fire distrikter med i alt 216 kommuner.

Distrikter 

Liberec regionen har 4 distrikter (okresy):
 Česká Lípa (distrikt)
 Jablonec nad Nisou (distrikt)
 Liberec (distrikt)
 Semily (distrikt)

Større byer 
 Česká Lípa 38.830 ( indb. i 2005)
 Chrastava 5.961 (2001)
 Frýdlant 7.608 (2005)
 Jablonec nad Nisou 44.822 (2006)
 Liberec, regionsby 98.781 (2006)
 Semily 9.029 (2006)
 Turnov 14.489 (2006)

Regioner i Tjekkiet
Bøhmen
Liberec
Claudette Colbert

Claudette Colbert (født Émilie Claudette Chauchoin; 13. september 1903 i Saint-Mandé, Frankrig, død 30. juli 1996 i Speightstown, Barbados) var en amerikansk filmskuespiller, født i Paris, og kom til USA som barn.

Hun teaterdebuterede i 1923, og spillede snart hovedroller på Broadway. Efter filmdebuten i 1927 spillede hun først mindre bemærkede hovedroller, men fik et gennembrud med den sensationalistiske rolle i Cecil B. DeMilles The Sign of the Cross (Korsets tegn, 1932), og spillede titelrollen i samme instruktørs Cleopatra (1934). Hun fik Oscar-pris for sit lysende spil mod Clark Gable i Frank Capras It Happened One Night (Det hændte en nat, 1934, Oscar), og viste sig som en dygtig komedienne med hovedroller i blandt andre Bluebeard's Eighth Wife (Rolf Blåskægs ottende kone, 1938) og The Palm Beach Story (1942). Hun var pionerhustru i John Fords Drums Along the Mohawk (Flammer over Mohawk, 1939) og spillede bydamen som havner på hønsefarm i The Egg and I (Ægget og jeg, 1947). Hun spillede sin sidste filmrolle i 1961, men medvirkede siden i en række Broadway-succeser.

Hun har fået en stjerne på Hollywood Walk of Fame.

Referencer

Eksterne henvisninger 

 
 

Skuespillere fra USA
Oscar for bedste kvindelige hovedrolle
Hollywood Walk of Fame
Joe Calzaghe vs. Mikkel Kessler

Joe Calzaghe versus Mikkel Kessler var en supermellemvægt-boksning-konkurrence mellem nummer et og to supermellemvægtere i verden, der fandt sted den 3. november 2007. På det tidspunkt var begge kæmpere ubesejret. På linjen var WBO, WBC og WBA World bælterne samt The Ring Magazine mesterskabet. Calzaghe vandt ved en enstemmig afgørelse.

Kampen
Kampen blev afholdt på Millennium Stadium i Cardiff foran 50.000 tilskuere og blev vist på tv-netværket HBO og Setanta Sports. I de første tre runder var kampen tæt før Kessler havde bedre af den 4. med to separate højre uppercuts, der gjorde at han vandt omgangen. De følgende runder så Calzaghe arbejdeindsats ud til at begynde at tage kontrol, selvom Kessler syntes at have fordel i forhold til magten med en række slag, der lod til rokke Calzaghe yderligere.

Ifølge Compubox havde Calzaghe i slutningen af kampen kastet 1010 slag mod 585 for Kessler, selv om Kessler havde den bedste præcision og den mængde energi, slag, der ramte. Efter kampen omkring mængden af slag kastet, sagde Kessler bagefter: "his punches weren't particularly hard but it was confusing when he hit you 20 times." 

I interviewet umiddelbart efter kampen, måtte Kessler indrømme, at Calzaghe havde slået ham med et bestemt kropsslag.

Kampen sluttede med en enstemmig point afgørelse til Calzaghe med dommernes tildeling af konkurencen 117-111, 116-112 og 116-112 (bemærkelsesværdigt, havde den britiske og den danske presses kommentatorere kampen lidt tættere på 115-113, mens de amerikanske kommentatorer på HBO havde kampen en lang 118-110 til Calzaghe).

Beslutningen betød, at Calzaghe havde været i stand til at forene tre bælter i divisionen og fuldt etablere sig som den øverste supermellemvægtbokser i verden.

Referencer 

Boksekampe
Boksning i 2007
Boksning i Wales
Johan Daniel Herholdt

Johan Daniel Herholdt kan betyde to forskellige personer:

 Johan Daniel Herholdt (læge) – (1764 – 1836)
 Johan Daniel Herholdt (arkitekt) – (1818 – 1902)
Havetoft

Havetoft (tidligere også Havetofte og Hovtoft, jysk Håwtåwt) er en landsby og kommune beliggende nord for Havetoft Sø i landskabet Angel i Sydslesvig midtvejs mellem købstæderne Flensborg og Slesvig by.. Administrativt hører kommunen under Slesvig-Flensborg kreds i den nordtyske delstat Slesvig-Holsten. Kommunen samarbejder på administrativt plan med andre kommuner i omegnen i Sydangel kommunefællesskab (Amt Südangeln). Den sønderjyske kommune består af de to landsbyer Havetoft og Hostrup samt flere små bebyggelser som Bondsbølgade (også Bondesbøl, Bunsbøl og Solbjærgskær, på tysk: Bunsbüllstraße eller Solbergkjär), Havetoftmark (Havetoftfeld), Holming, Holmingmark (Holmingfeld), Hostrup, Hostrupmark (Hostrupfeld), Hostrupskov (Hostrupholz), Kollehav (på angeldansk: Kalleshaw), Krogsbøl (Kroxbüll), Nørreskjel (Nordscheide), Nyhjem (Neuheim), Nygård (Neuhof), Østerhavetoft (eller Kolk), Sønderhavetoft og Vesterskjel eller Vesterskel (Westscheide) og kådnerstedet Søgejl (Seegeil).

Landsbyen er sogneby i Havetoft Sogn. Sognet lå i Strukstrup og Satrup Herred (begge Gottorp Amt), mindre dele omkring Holming under Ugle Herred (Flensborg Amt), da området tilhørte Danmark.

Geografi 
Området er let kuperede terræn med sandet jord og enkelte hedepletter, det regnes derfor til Angels mindre frugtbare del, Lusangel. Syd for landsbyen Havetoft ligger Havetoft Sø, hvorfra Møllebækken har sit udspring.

Historie 
Den nuværende kommune opstod, da Havetoft blev slået sammen med Hostrup ved kommunalreformen i 1974. Havetoft blev første gang nævnt i 1302. Stednavnet Havetoft er afledt af have som indhegnet areal. Selve landsbyen er anlagt som typisk rundby. Stednavnet Hostrup er første gang nævnt 1425 som Hostrop. Navnet er afledt af personnavnet Hors (oldnordisk hross) og -rup. Måske har stedet i ældre tid været benyttet til græsgang for heste.

Øster- og Sønderhavetoft er udflytterbyer fra Havetoft, Hostrupskov er en udflytterby fra Hostrup. Nørreskjel eller Nordskel (Nordscheide, beliggende ved Hostrupskov) og Vesterskjel (Westscheide, beliggende mellem Havetoft og Klapholt) er kolonistbyer, der opstod som led i den jyske hedekolonisation omkring 1763.

Havetoft er sogneby i Havetoft Sogn. Til Havetoft Sogn hører også Torsballe, Havetoftløjt med Løjtholm, Svendholt, Løjt-Vestermark og -Østermark, Damholm samt Solbjergkjær, som administrativ hører til Midtangel Kommune samt Klapholt. Mens den største del af kommunens byer hørte til Strukstrup Herred i Gottorp Amt, hørte den nord for liggende Holming og enkelte steder i Hostrup og Holstrupskov til Ugle Herred i Flensborg Amt.

Byens romanske landsbykirke fra 1100-tallet er viet til Jomfru Maria. Kirkens klokker hænger separat i en 1763 byggede klokkestabel ved siden af kirken.

I årene 1950 til 1965 fandtes der en dansk skole i Hostrup.

Våben 
Kommunens våben kombinerer kommunens to hovedbyer Havetoft (med en havelåge) og Hostrup (med et hestehoved). Både Havetoft og Hostrup er landbrugspræget og der ligger flere landbrugsbedrifter i nærområdet.

Eksterne henvisninger

Noter 

Byer i Angel
Byer i Kreis Slesvig-Flensborg
Hostrup (Sydslesvig)

Hostrup er en landsby beliggende nord for Havetoft (Hovtoft) ved landevejen mellem Flensborg og Egernfjord i det centrale Angel i Sydslesvig. Administrativt hører landsbyen under Havetoft i Slesvig-Flensborg kreds i den nordtyske delstat Slesvig-Holsten. I kirkelig henseende hører landsbyen til Havetoft Sogn. Sognet lå i Strukstrup Herred (Gottorp Amt, Sønderjylland), da området tilhørte Danmark. Oprindeligt hørte Hostrup dog under Ugle Herred i Flensborg Amt. Byen er landbrugspræget med spredt bebyggelse. Syd for landsbyen løber Hostrup Å (også Bollingsted Å) mod sydvest. Nord for selve landsbyen ligger udflytterstedet Hostrupskov (Hostrupholz).

Hostrup er første gang nævnt 1425 (Dipl. Flensb.I, s. 248). Stednavnet er afledt af hors for hest. Hostrupskov er første gang dokumenteret 1854.

I årene efter anden verdenskrig var der dansk skole og børnehave i landsbyen (Hostrup danske Skole).

Noter 

Byer i Angel
Byer i Kreis Slesvig-Flensborg
Embedslæge

En embedslæge var tidligere en læge, der ydede rådgivning til offentlige myndigheder på forskellige områder såsom offentlig sundhed, smitsomme sygdomme og social- og miljømedicin, rådgivning af politiet, udførelse af retslægelige ligsyn, tilsyn med sundhedspersonale f.eks. ved misbrug af alkohol eller afhængighedsskabende lægemidler samt tilsyn med sundhedspersoners faglige standard. Siden 2002 førte embedslægen desuden tilsyn med plejehjem m.v. 

Embedslægefunktionen blev nedlagt ved lov den 1. juli 2016. Alle de tidligere embedslægers opgaver beskrevet ovenfor udføres nu af læger i Styrelsen for Patientsikkerhed  og er blevet erstattet af Tilsyn og Rådgivning under Styrelsen for Patientsikkerhed. 

Der findes en lignende funktion på Færøerne, som kaldes Landslægen (Landslæknin). Denne er en dansk institution under Styrelsen for Patientsikkerhed. Landslægen følger dog færøsk lovgivning.

Kilder og henvisninger

 Landslægen 

Læger
Stillingsbetegnelser inden for sundhed
Sundheds- og Ældreministeriet
Mæhren-Schlesien

Regionen  Mæhren-Schlesien  (tjekkisk:  Moravskoslezský kraj ) er en administrativ region i Tjekkiet, beliggende i den nordøstlige del af det historiske Mæhren og i størstedelen af det tjekkiske Schlesien. Regionens administrationsby er Ostrava; Den har 6 distrikter med i alt 299 kommuner. Der er ca. 54 km fra nord til syd, og 133 km fra vest til øst. Regionen grænser til regionerne Olomouc (i vest) og Zlín (i syd). Den grænser også til to andre lande – Polen i nord og Slovakiet i øst.

Distrikter 

1)pr.31. december 2005

Andel af Bruttonationalproduktet (2001): 10,4 %

Arbejdsløshedsprocent(2006): 10,19 %

Større byer

Eksterne henvisninger 

Regioner i Tjekkiet
Mæhren
Olomouc (region)

Regionen Olomouc (tjekkisk:  Olomoucký kraj ) er en administrativ region i Tjekkiet, beliggende i den nordvestlige og centrale del af det historiske Mähren. Regionen er navngivet efter byen Olomouc, der også er administrationsby. Regionen er op til 123 km i nord-sydlig retning og mellem 27 og 84 km i øst-vestlig. Den har 5 distrikter med i alt 307 kommuner.

Distrikter 

Andel af Bruttonationalproduktet (2001): 4,8 %,

Arbejdsløshedsprocent (2002): 10,2 %

Større byer 
Befolkningstallet er pr. 1 januar 2019:

Kilder og henvisninger
 

Regioner i Tjekkiet
Bægerblad

Bægerblad (botanisk latin, sepal) betegner mere eller mindre omdannede blade der omgiver kronen i Angiospermernes blomster. De kan være helt eller delvis sammenvoksede, og kaldes så blot bægeret, eller de kan være indbyrdes frie, og kaldes så bægerblade. Bægerblade er ofte grønlige og mindre iøjnefaldende end de ofte farvede kronblade. I mange blomster er funktionen at beskytte kronblade, støvdragere og frugtanlæg under udviklingen – altså mens blomsten er i knop.

Se også 
 Botaniske fagudtryk
 Blosterblad
 Kronblad
 Støvdrager
 Frugtanlæg

Biologi
Botanik
Villa Peakstate

Villa Peakstate er det andet rapalbum af den danske stand-up-komiker Anders Matthesen, der udkom den 18. januar 2010. Det følger op på albummet Soevnloes fra 2006, og gæstes af Einar Enemark, kendt fra MC Einar samt Bossy Bo og Jazzy H fra Østkyst Hustlers. Om titlen forklarer Matthesen, "Villa Peakstate er ikke bare navnet på min nye plade, det er også navnet på mit hus – det har det heddet i nogle år nu, efter at min bedste ven begyndte at studere coaching. Og ’peakstate’ betyder simpelthen den tilstand, hvor man er højest oppe. Ens top-tilstand."

Modtagelse 
Albummet blev ikke godt modtaget af anmelderne, og det modtog kun én ud af seks mulige stjerner i musikmagasinet GAFFA.

Albummet var nomineret til Årets Danske Hip Hop Udgivelse ved GAFFA-Prisen 2010.

Musikvideo 
Til sangen "Umami" blev der produceret en musikvideo, hvor Matthesens komikerkollega Elias Ehlers medvirkede. I videoen er Ehlers på restaurant med en date, hvor han på flere måde går over hendes grænser, var ubehøvlet eller på andre måder optræder udannet, så det ender med, at hun skrider fra ham.

Trackliste

Referencer 

Album fra 2010
Anders Matthesen-album
Havetoftløjt

Havetoftløjt (dansk) eller Havetoftloit (tysk) er en landsby i det nordlige Tyskland beliggende i det vestlige Angel i Sydslesvig få kilometer syd for Flensborg. Landsbyen hører under Midtangel kommune i Slesvig-Flensborg kreds i delstaten Slesvig-Holsten. I kirkelig henseende tilhørte landsbyen (sammen med Havetoft og Klapholt) Havetoft Sogn, da området lå i Danmark. Havetoftløjt var en selvstændig kommune indtil marts 2013, hvor den blev sammenlagt med Ryde og Satrup.

Havetoftløjt blev første gang nævnt i 1407 som Loyth eller Lüche. I byen Havetoftløjt befinder sig det kendte moseområde Hegemose (Hechtmoor). Bydelen Torsballe blev første gang nævnt i 1467 som Torslaff. I Torsballe findes flere gravhøje. Ifølge sagnet skal kong Frode været begravet i den såkaldte Herremandshøj el. Hærmænds Hoved. 

Landsbyen er landbrugspræget, og der ligger flere landbrugsbedrifter i nærområdet.

Eksterne henvisninger 

Midtangel
Byer i Kreis Slesvig-Flensborg
Henricus Martellus Germanus

Henricus Martellus Germanus (pseudonym for Heinrich Hammer; aktiv: 1480-1496) var en tysk kartograf, der levede og arbejdede i Firenze.

Onkring 1489 eller 1490 producerede han et verdenskort, som var bemærkelsesværdigt lig en globus, der senere blev produceret af Martin Behaim i 1492 (Erdapfel). Begge var stærkt inspireret af den græske videnskabsmand Ptolemæus, og begge værker er muligvis lavet på basis af kort produceret omkring år 1485 i Lissabon af Bartholomeus Columbus.

To af hans kort er bevaret: senest blev et kort genopdaget i 1960 og derefter doneret til Beinecke Rare Book and Manuscript Library tilhørende Yale University, USA. Det andet kort tilhører det engelske nationalbibliotek British Library. Begge er 201 cm x 122 cm.

Martellus producerede også i 1484 et værk kaldet Insularium Illustratum – Illustrede øer, indeholdende en række kort.

Varianter af navn 
 Henricus Martellus Germanus
 Henricus (Germanus)
 Enrico Martello
 Henricus Martellus, Martellus
 Heinrich Hammer

Kort (online) 
 Kort

Noter

Eksterne henvisninger 
 Arthur Davies: Behaim, Martellus and Columbus, The Geographical Journal, Vol. 143, No. 3 (Nov., 1977), pp. 451-459
 Alexander O. Vietor: A Pre-Columbian Map of the World, Circa 1489, Imago Mundi, Vol. 17, 1963 (1963), pp. 95-96
 Index of Cartographic Images 
 An essay on the world maps created by Henricus Martellus Germanus 
 SUB GÖ
 http://www.halifax.ca/cah/documents/earlyportuguese.pdf 
 http://www.danstopicals.com/germanus.htm

Tjek fødsels- og dødsår
Personer fra middelalderen
Kartografer fra Tyskland
Friserbjerg

Friserbjerg (tysk Friesischer Berg) er en bydel i Flensborg. Bydelen består af de administrative områder Exe (Eksercerløkke), Museumsberg og Fredshøj.

Den på en banke vest for den indre by beliggende bydel har hentet sit navn fra Frisergade og den tidligere Friserport. Frisergaden var op til 1900-tallet en vigtig indfaldsvej for folk fra omegnen og ikke mindst fra Nordfrisland til byens Søndertorv, hvor gaden møder blandt andet Angelbovejen. 

Banken fungerede endnu i begyndelsen af 1900-tallet som bymark, men blev som led i industrialiseringen i 1900-tallet bebygget med store boligkvarterer. Området udviklede sig på den måde rask til en tæt bebygget bydel ved kanten af Flensborgs indre by. En del af området præges især af fritstående villaer og dobbelthuse. Efter 1945 udløste de mange østtyske fordrevene et nyt byggeboom med opførelse af en række parcel- og rækkehuse. Mod vest ved Hærvejen opstod desuden et større erhversområde.

På Friserbjerget ligger også byens gamle Ekserserplads (Eksercerløkke), der i dagligtale kaldes Exe. Pladsen har tidligere fungeret som ekserserplads for militæret. Der blev også afholdt fugleskydning. Nu bliver den brugt til omrejsende tivoli eller cirkus-forestillinger. Pladsen gav også navn til kvarteret omkring Exe.

Eksterne henvisninger 

Bydele i Flensborg
Nål (redskab)

En nål er et lille aflangt objekt, som er spids i den ene ende. Der findes mange forskellige former for nåle, såsom synåle og knappenåle.

Det specielle ved en synål er, at den har et ovalt hul i den modsatte ende af spidsen. Mange mennesker bruger dette redskab til, at tage et stykke sytråd igennem det ovale hul, så man kan forbinde to stykker stof.

Håndarbejde
Værktøj
Fastgøringsemner
Abel Kirui

Abel Kirui (født 4. juni 1982) er en kenyansk langdistanceløber, der vandt maratonløbet ved VM i atletik 2009.

Kilder 
 Fakta på IAAFs-webbplats

Eksterne henvisninger 

Maratonløbere fra Kenya
Knudsgilde (Flensborg)

Knudsgildet i Flensborg er et af flere danske Knudsgilder, som blev oprettet i middelalderens Danmark. Gildet blev oprettet af flensborgske købmænd i 1200-tallet efter forebilledet af Knudsgildet i Slesvig by. Gildet i Flensborg var opkaldt efter den sønderjyske grænsejarl Knud Lavard. I Vor Frue Kirken ved Nørretorvet havde knudsgildet et eget alter.

I Flensborg eksisterede i den sidste tid inden reformationen flere gilder. Blandt dem var Kalanden (et gilde af flensborgske gejstlige, også dronning Margrete var medlem), St. Knudsgildet, St. Marie-købmandsgildet, St. Nikolaigildet, St. Gertrudsgildet, St. Laurentiusgildet og det store og lille St. Johannisgilde. Med reformationen opløstes de fleste gilder og deres altre blev af Christian 2. givet kirkerne i eje. I midten af 1500-tallet holdt også Knudsgildet i Flensborg op med at eksistere.

I 1640 oprettes imidlertid St. Johannis skyttelav, hvoraf det nuværende Sankt Knudsgilde blev dannet i 1844, som nu viderefører traditionen fra det middelalderlige købmandsgilde af samme navn . I 1844 byggede Johann Kruse ny skydebane og skyttehus ved Helligvandsgangen (Hillig-Water Gang), der blev kaldt Knudsborg. I 1853 talte gildet igen 80 brødre. Også kong Frederik 8. var medlem.

Hvert år den 25. juni marcherer gildebrødre gennem byen op til Knudsborgen.

Eksterne henvisninger 

 Sankt Knudsgilde Flensborg

Referencer 

Kultur i Flensborg
Danmark i middelalderen
Blomsterbund

Blomsterbund (botanisk latin, receptaculum) er betegnelsen for den skudakse hvorpå blomstens dele hos Angiospermerne sidder. Blomsterbunden er ofte forkortet og fortykket eller affladet, således at bæger, krone, støvdragere og frugtanlæg (i den nævnte rækkefølge) sidder som skruer eller kranse udefra og ind mod blomstens centrum. Blomsterbundens væv indgår i frugtknudens væg hos alle planter med oversædigt bloster. Hos visse arter – især Rosen-familien – er blomsterbunden krukkeformet med frugtanlægget siddende i bunden og bægerblade, kronblade og støvdragere på bægerets kant (omkringsædigt bloster). Hos jordbær svulmer blomsterbunden kraftigt op og bliver kødet med enkeltfrugterne (nødder) siddende spredt på overfladen.

Se også 
 Botaniske fagudtryk

Biologi
Botanik
Aleksejs Višņakovs

Aleksejs Visnakovs (3. februar 1984 i Riga i Lettiske SSR) er en lettisk fodboldspiller, der spiller midtbane i Rīgas futbola skola og på Letlands fodboldlandshold.

Eksterne henvisninger 

 Aleksejs Višņakovs på 90minut.pl

Personer fra Riga
Fodboldspillere fra Letland
Fodboldspillere fra Skonto FC
Fodboldspillere fra FK Ventspils
Fodboldspillere fra Cracovia
Fodboldspillere fra Widzew Łódź
Alessandro Diamanti

Alessandro Diamanti (født 2. maj 1983 i Prato) er en italiensk fodboldspiller, der spiller for Perugia.

Diamanti begyndte sin fodboldkarriere i AC Prato i 1999, men skiftede i sæsonen 2006/2007 til Serie B-klubben AS Livorno Calcio. Efter at have scoret 20 mål i sine 39 kampe for klubben, debuterede han i september 2009 for West Ham United. Året efter skiftede han til Brescia Calcio hvor han spillede ét år, inden turen gik til Bologna.

Eksterne henvisninger 

Fodboldspillere fra Italien
Deltagere ved det europæiske mesterskab i fodbold 2012
Fodboldspillere fra ACF Fiorentina
Fodboldspillere fra UC AlbinoLeffe
Fodboldspillere fra West Ham United F.C.
Fodboldspillere fra Brescia Calcio
Fodboldspillere fra Bologna FC
Fodboldspillere fra Empoli F.C.
Prato

Prato er en by i Toscana i Italien ved foden af Appenninerne ca. 20 km nordvest for Firenze. Den er med sine indbyggere den næststørste by i Toscana, kun overgået af Firenze. Byen har siden 1992 været hovedstad i provinsen Prato.

Arkæologiske udgravninger har vist, at der har boet mennesker i det bjergrige område siden ældste stenalder. Prato er blandt andet kendt for sin domkirke fra 900-tallet med inventar og detaljer udarbejdet af bl.a. Michelozzo di Bartolommeo, Donatello og Andrea della Robbia. Fra 1000-tallet var byen en fri bykommune, og i middelalderen var den en betydelig handelsby. i 1200-tallet blev Castello dell'Imperatore bygget tæt ved domkirken. I 1350 erobrede Firenze byen og beholdt den til Italiens samling i 1860. Spanske tropper hærgede byen i 1512 under stridighederne om Medicierne. 

Historisk har byen været et af de vigtigste områder for landets tekstilindustri. Det har siden 1950'erne bevirket, at byen har tiltrukket et betydeligt antal indvandrere, først fra det sydlige Italien, senere også fra andre lande. I 1980'erne kom mange kinesere til byen. Mange af indvandrerne har været illegale. I takt med, at en stor del af tekstilindustrien har flyttet produktionen til udlandet, har byen oplevet sociale problemer.

Kendte indbyggere 
 Francesco di Marco Datini, storkøbmand.
 Nicolo Albertini, kardinal. 
 Filippino Lippi, maler. 
 Paolo Rossi, tidligere fodboldspiller. 
 Christian Vieri, fodboldspiller. 
 Alessandro Diamanti, fodboldspiller.
 Curzio Malaparte, forfatter

Referencer

Eksterne henvisninger 

 Comune di Pratos hjemmeside
Midtitalien

Midtitalien eller Centralitalien er et geografisk område i Italien, der omfatter fire af landets 20 regioner:
 Lazio
 Marche
 Toscana
 Umbria

Se også 
 Norditalien
 Syditalien

Italiens geografi
Suillus

Suillus er svampeslægt, som tilhører Rørhat-ordenen. I Danmark findes 8 forskellige arter. Alle danner mykorrhiza med nåletræer. De fleste har en slimet hathud. Ingen af disse er giftige, men enkelte er kedelige i smagen.

 Almindelig Lærkerørhat Suillus grevillei
 Brungul Rørhat Suillus luteus
 Broget Rørhat Suillus variegatus

 Grovporet Rørhat Suillus bovinus
 Hulstokket Rørhat Suillus cavipes
 Mose-Rørhat Suillus flavidus
 Kornet Rørhat Suillus granulatus
 Suillus tomentosus
 Slimet Rørhat Suillus viscidus

Sammenligning

Noter

Litteratur 
 Mauri Korhonen: Svampe i vor natur, 1973
 Henning Knudsen og Jens H. Petersen: Politikens svampebog, 2009, ISBN 
 Tidsskriftet Svampe. Foreningen til svampekundskabens fremme, diverse årgange.

Suillaceae